b'\n_START_ARTICLE_\nSlaget ved Sfakteria\n_START_SECTION_\nOpptakt\n_START_PARAGRAPH_\nEtter Pylos ba Sparta om fred, og etter at det ble ordnet en v\xc3\xa5penhvile ved Pylos ved \xc3\xa5 overgi skipene til den peloponnesiske fl\xc3\xa5ten som sikkerhet, sendte spartanerne en utsending til Athen for \xc3\xa5 forhandle om en fredsavtale. Disse forhandlingene viste seg derimot \xc3\xa5 v\xc3\xa6re ufruktbare, og med nyheten om sammenbruddet i forhandlingene sluttet v\xc3\xa5penhvilen. Athenerne nektet derimot \xc3\xa5 levere tilbake de peloponnesiske skipene og hevdet at det var gjennomf\xc3\xb8rt angrep mot festningsverkene deres under v\xc3\xa5penhvilen. Fiendtlighetene ble gjenopptatt umiddelbart og athenerne voktet \xc3\xb8ya dag og natt mot fors\xc3\xb8k p\xc3\xa5 \xc3\xa5 redde eller forsyne styrkene p\xc3\xa5 \xc3\xb8ya._NEWLINE_Demosthenes ledet styrkene ved Pylos og planla innledningsvis \xc3\xa5 sulte ut spartanerne fremfor \xc3\xa5 angripe dem, men ettersom tiden gikk ble det klart at spartanerne klarte \xc3\xa5 holde ut lenger enn forventet. Ved \xc3\xa5 tilby heloter frihet og love bel\xc3\xb8nninger i penger til frie menn til de som f\xc3\xb8rte mat over til \xc3\xb8ya, klarte spartanerne \xc3\xa5 f\xc3\xb8re frem en liten, men viktig, str\xc3\xb8m av mat. Noen av disse mennene n\xc3\xa5dde \xc3\xb8ya ved \xc3\xa5 n\xc3\xa6rme seg den fra sj\xc3\xb8siden om natten mens det var hardt v\xc3\xa6r, andre sv\xc3\xb8mte under vann og slepte sekker med mat etter seg. Athenerne hadde i mellomtiden jevnlig sm\xc3\xa5 rasjoner, og hele styrken var avhengig av en enkel kilde av drikkevann. I disse omstendighetene begynte athenerne \xc3\xa5 tvile p\xc3\xa5 om de kunne l\xc3\xb8se saken gjennom beleiring f\xc3\xb8r vinteren tvang dem til \xc3\xa5 oppl\xc3\xb8se blokaden.\n_START_SECTION_\nDebatt i Athen\n_START_PARAGRAPH_\nDenne negative vendingen i lykken var kilde for mye uro i Athen, avgj\xc3\xb8relsen om \xc3\xa5 avsl\xc3\xa5 Spartas tilbud om fred ble gjenstand for mye folkelig anger. Kleon merket denne vendingen blant folket. Han hadde v\xc3\xa6rt den prim\xc3\xa6re talsmannen for \xc3\xa5 avslo fredstilbudet og hevdet at rapportene som ble f\xc3\xb8rt tilbake fra omr\xc3\xa5det m\xc3\xa5tte v\xc3\xa6re un\xc3\xb8yaktig. Den politiske motstanderen av ham og strategos for det \xc3\xa5ret, Nikias, foreslo \xc3\xa5 sende en kommisjon med Kleon blant dens medlemmer for \xc3\xa5 verifisere rapportene fra Pylos. Kleon angrep ham for \xc3\xa5 fores\xc3\xb8ke \xc3\xa5 kaste bort tiden som de burde brukt p\xc3\xa5 \xc3\xa5 angripe. Nikias svarte med \xc3\xa5 tilby Kleon kommandoen over en ekspedisjonsstyrke til Pylos. Selv om han ikke hadde autoritet til \xc3\xa5 gj\xc3\xb8re dette tilbudet, sluttet forsamlingen seg til entusiasmen i \xc3\xb8yeblikket og sluttet seg til ham og ba Kleon legge handling bak sine ord._NEWLINE_Kleon var antagelig klar over at et angrep allerede ble planlagt p\xc3\xa5 Pylos, siden det var sannsynlig at han kommuniserte med Demosthenes, men da han inns\xc3\xa5 at tilbudet til Nikias var mer enn et retorisk spill, fors\xc3\xb8kte han \xc3\xa5 trekke seg fra utfordringen. Men folkemengden nektet \xc3\xa5 tillate dette, og Kleon hadde til slutt ingen annen utvei enn \xc3\xa5 akseptere kommandoen. Han inntok den modige holdningen han hadde hatt i begynnelsen av debatten og proklamerte at med styrken han hadde f\xc3\xa5tt, skulle han enten drepe eller fange spartanerne innen tyve dager. Han utropte Demosthenes som sin medkommandant og dro fra Athen med en styrke som bestod av athenske sj\xc3\xb8menn og skip som bar allierte peltaster og bueskyttere.\n_START_SECTION_\nAngrepet p\xc3\xa5 Sfakteria\n_START_PARAGRAPH_\nDemosthenes hadde allerede planlagt et angrep p\xc3\xa5 Sfakteria siden de vanskelige omstendighetene hans menn var i hadde f\xc3\xa5tt ham til \xc3\xa5 tvile p\xc3\xa5 muligheten til \xc3\xa5 opprettholde beleiringen. Videre hadde en brann p\xc3\xa5 \xc3\xb8ya, som var startet av athenske sj\xc3\xb8menn som snek seg over for \xc3\xa5 koke seg et m\xc3\xa5ltid unna det tett befolkede Pylos, fjernet deler av \xc3\xb8yas vegetasjon. Dette gjorde at Demosthenes kunne unders\xc3\xb8ke b\xc3\xa5de konturene til \xc3\xb8ya og antallet og utplasseringen av forsvarerne. Demosthenes s\xc3\xa5 at bare tretti spartanere var satt ut for \xc3\xa5 bevokte den s\xc3\xb8rlige enden av \xc3\xb8ya, den som vendte bort fra Pylos. Demosthenes gikk i land med 800 hoplitter b\xc3\xa5de p\xc3\xa5 sj\xc3\xb8siden og landsiden av \xc3\xb8ya en natt. Garnisonen trodde at de athenske skipene bare seilte i sine vanlige nattlige vakter, ble tatt p\xc3\xa5 sengen og massakrert. Ved daggry str\xc3\xb8mmet resten av de athenske styrken i land. Disse inkluderte rundt 2000 lette infanterister, bueskyttere og rundt 8000 roere fra fl\xc3\xa5ten bev\xc3\xa6pnet med etthvert v\xc3\xa5pen de kunne finne._NEWLINE_Spartanerne, under sin kommandant Epitadas, fors\xc3\xb8kte \xc3\xa5 f\xc3\xa5 overtaker p\xc3\xa5 de athenske hoplittene og skyve sine fiender tilbake p\xc3\xa5 sj\xc3\xb8en, men Demosthenes instruerte sine lette styrker, i kompanier p\xc3\xa5 rundt 200 menn, om \xc3\xa5 okkupere h\xc3\xb8ye punkter og trakassere fienden med ildprosjektiler hver gang de n\xc3\xa6rmet seg. Da spartanerne stormet mot sine motstandere, klarte athenerne lett \xc3\xa5 l\xc3\xb8pe i sikkerhet siden de ikke var nedtynget av det tunge utstyret til hoplittene. St\xc3\xb8v og aske fra den nylige brannen bidro videre til at spartanerne ikke fikk klar sikt til angriperne. Ute av stand til \xc3\xa5 komme noen vei, trakk spartanerne seg forvirret tilbake til den nordlige enden av \xc3\xb8ya hvor de grov seg ned bak festningsverkene sine og h\xc3\xa5pet \xc3\xa5 ri av stormen._NEWLINE_En stillstand p\xc3\xa5gikk en stund der athenerne fors\xc3\xb8kte forgjeves \xc3\xa5 kaste spartanerne ut av sin sterke stilling. P\xc3\xa5 dette tidspunktet opps\xc3\xb8kte Komon, kommandanten til den messenianske avdelingen i den athenske styrken, Demosthenes og ba om \xc3\xa5 f\xc3\xa5 styrker som han kunne bevege seg gjennom det tilsynelatende uoverstigelige terrenget langs kysten av \xc3\xb8ya. Hans \xc3\xb8nske ble innvilget, og Komon ledet sine menn inn i spartanernes bakre del gjennom en rute som var ubevoktet. Da han dukket opp med sin styrke, oppgav spartanerne i vantro sitt forsvar. Athenerne tok inngangene til fortet, og den spartanske styrken var n\xc3\xa6r ved tilintetgj\xc3\xb8relse.\n_START_SECTION_\nEtterspill\n_START_PARAGRAPH_\nKleon og Demosthenes lot p\xc3\xa5 det tidspunktet v\xc3\xa6re \xc3\xa5 presse angrepet videre, de foretrakk \xc3\xa5 ta s\xc3\xa5 mange spartanere som de kunne til fange. En athensk herald tilb\xc3\xb8d spartanerne en mulighet til \xc3\xa5 overgi seg, og spartanerne kastet ned sine skjold og gikk i det minste med p\xc3\xa5 \xc3\xa5 forhandle. Kleon og Demosthenes m\xc3\xb8tte den spartanske kommandanten Styfon. Styfon var opprinnelige nummer tre i kommandolinjen, men Epitadas hadde blitt drept og hans nestkommanderende var alvorlig s\xc3\xa5ret. Han ba om \xc3\xa5 f\xc3\xa5 sende en herald til fastlandet for \xc3\xa5 s\xc3\xb8ke r\xc3\xa5d. Athenerne nektet \xc3\xa5 tillate de fangede mennene \xc3\xa5 forlate stedet, men tillot s\xc3\xa5 mange heralder fra fastlandet som var \xc3\xb8nsket til \xc3\xa5 g\xc3\xa5 frem og tilbake. Flere beskjeder ble sendt, den siste etterlot Styfon med beskjeden \xc2\xabspartanerne beordrer deg om \xc3\xa5 avgj\xc3\xb8re selv, s\xc3\xa5 lenge du ikke gj\xc3\xb8r noe \xc3\xa6rel\xc3\xb8st.\xc2\xbb Styfon og hans menn overgav seg. Av de 440 spartanerne som hadde krysset over til Sfakteria, overgav 292 overlevende seg. Av disse var 120 menn fra eliteklassen spartiate._NEWLINE_\xc2\xabResultatet,\xc2\xbb har Donald Kagan observert, \xc2\xabrystet den greske verden.\xc2\xbb Spartanerne, har det blitt antatt, ville aldri overgi seg. Athenerne utstedte med spartiatiske gisler et ultimatum. Enhver invasjon av Attika ville f\xc3\xb8re til henrettelsen av deres fanger. For f\xc3\xb8rste gang siden begynnelsen av krigen kunne athenerne dyrke sine marker i sikkerhet. Ved Pylos ble det plassert en messeniansk garnison, og disse mennene satte i gang raid inn i landet som en gang var deres hjem og gjorde stor skade for spartanerne og fikk mange heloter til \xc3\xa5 desertere. Kleon hadde oppfylt sitt tilsynelatende sinnssyke l\xc3\xb8fte, og i Athen var n\xc3\xb8t han seierens frukter. Han fikk m\xc3\xa5ltider p\xc3\xa5 statens regning i prytaneum (samme bel\xc3\xb8nning som ble gikk olympiske mestere), og de fleste forskere ser hans h\xc3\xa5nd i lovgivningen i de f\xc3\xb8lgende m\xc3\xa5nedene. Den viktigste saken var en \xc3\xb8kt skattlegging av imperiet. De neste f\xc3\xa5 \xc3\xa5rene ser ut til \xc3\xa5 ha f\xc3\xb8rt med seg et fornyet aggressivt Athen, og det ville ta en rekke med athenske motganger for \xc3\xa5 viske ut selvtilliten som overgivelsen hadde gitt og f\xc3\xa5 de to sidene til forhandlingsbordet for \xc3\xa5 forhandle frem Nikiasfreden i 421 f.Kr.'